Фйорд

Геологично фйорд — довгый узкый, кривулястый и глубокый зарѣз до береговой линиии зоз стромыма берегами або скалами, вытворѣня котрых причинила леднякова ерозия и тектоничны процессы. 

Взник фйордох
Много фйордох мають на своих берегах Аляска, Британска Колумбия, Чиле, Гренландия, Исландия, Кергелены, Новый Зеланд, Норвегия, Нова Земля, Лабрадор, Нюфаундленд, Шкоция, але и штат Вашингтон.Syvitsky, James P. M.; Burrell, David C.; Skei, Jens M. (1987). Fjords: Processes and Products. New York: Springer. pp. 46–49. . "Cѣверовосточный берег, од Victoria Fjord до Scoresby Sund fjord порѣзаный ..., мать около 50 векшых фйордох, дакотры з них найвекшы и найглубшы во свѣтѣ. ... Юговосточный берег, од Scoresby Sund до Kap Farvel ..., мать около 100 фйордох."  Норвегия мать берегову линию з довжков около 29000 км зоз 1190 фйордами, авшак тота ся зредукуе до 2500 км, кедь фйорды не зарахуеме.География Норвегии, Statistics Norway норв. Вычитано 24. мар. 2016 

Поважуе ся, же фьорды взникли в ледовой добѣ, перед 110 тыс. — 12 тыс. роками, коли климатичныма перемѣнами топили ся леды и пересували ся громадны ледовы поля, або суть розломами земной коры, котры мають тектоничну природу.   

Интересне о фйордох
Фйорды суть единечныма вытворами природу и популарныма туристичныма объектами. Два норвежскы фйорды, Гайрангер-фйорд и Нерей-фйорд од року 2005 суть включены до Списку свѣтового наслѣдства UNESCO.West Norwegian Fjords – Geirangerfjord and Nærøyfjord на сайтѣ UNESCO

Кораловы гребенѣ
В конци 2000-х были объявлены кораловы гребенѣ вздовж дна норвежскых фйордох.Institute of Marine Research: New coral reefs discovered off Northern NorwayCoral reefs in Norwegian waters Такы гребенѣ были найдены од сѣвера Норвегии до юга. Поважуе ся, же морскый живот на кораловых гребенях — една з найважнѣйшых причин, про котры норвежска прибережна акватория така прекрасна рыболовна зона. Понеже тото объявлѣня цѣлком нове, еще нее достаточно проштудоване.  На тых гребенях суть тысячѣ форм живота, яко планктон, коралы, морскы анемоны, рыбы, дакотры виды цап и много всякого иншого. Векшинов суть адаптованы до живота под велькым тиском стовпа воды над собов а тыж в повной темнотѣ глубокого моря."Fjord". National Geographic. англ. Вычитано 24. апр. 2015

Шкеры
На дакотрых мѣстах, де фйорды выустюють до моря, прорѣзаны водны каналы суть такы численны и рознородно ориентованы, же фактичнѣ скалистый берег подѣленый на тысячѣ островных блокох,  даколи великых, як гора, даколи просто, як скала, выстырчена з воды, огрожуючи навигацию. Тоты скалы называють ся шкеры. Шкеры ся творять найчастѣйше на выходѣ фйордох в море, и цѣлый морскый берег Норвегии е такым шкеровым архипелагом. В проливах того архипелагу суть навигачны водны линии, котры суть параллелны линии берега, а при том суть хранены од морской непогоды за майже непрерывнов поступностьов шкер и скалистых островох. Такыма храненыма каналами мож перейти цѣлу трасу довжкы 1601 км вздовж берега Норвегии од Ставангера на югу до мыса Нордкапп на сѣверѣ, крайной сѣверной точкы штатных автодорог.

На тихоокеанском березѣ Сѣверной Америкы такый храненый внуторный проход веде од Ванкувера, Вашингтон (штат), США через Британску Колумбию, Канада, до Скейгвей, Аляска. Еще еден шкеровый охраненый проход довжков 800 км тягне ся од пролива Магеллана на сѣвер вздовж западного берега Южной Америкы.

Жерела
Фьордъ. //Энциклопедический словарь / под ред. проф. И. Е. Андреевского. - Санкт-Петербург : Ф. А. Брокгауз, И. А. Ефрон, 1890-1907. Т. 36a: Франконская династия - Хаки. - 1902. С. 928.

 Референции 

Катеґорія:Земны утворы